CELEX: 62013CA0477
Language: fi
Date: 2015-04-16 00:00:00
Title: Asia C-477/13: Unionin tuomioistuimen tuomio (neljäs jaosto) 16.4.2015 (ennakkoratkaisupyyntö, jonka on esittänyt Bundesverwaltungsgericht – Saksa) – Eintragungsausschuss bei der Bayerischen Architektenkammer v. Hans Angerer (Ennakkoratkaisupyyntö — Direktiivi 2005/36/EY — 10 artikla — Ammattipätevyyden tunnustaminen — Oikeus ryhtyä harjoittamaan arkkitehdin ammattia — Koulutuksesta annetut todistukset, jotka eivät sisälly liitteessä V olevaan 5.7.1 kohtaan — Käsitteet ”erityinen ja poikkeuksellinen syy” ja ”arkkitehti”)

15.6.2015   
            
            
               FI
            
            
               Euroopan unionin virallinen lehti
            
            
               C 198/5
            
         Unionin tuomioistuimen tuomio (neljäs jaosto) 16.4.2015 (ennakkoratkaisupyyntö, jonka on esittänyt Bundesverwaltungsgericht – Saksa) – Eintragungsausschuss bei der Bayerischen Architektenkammer v. Hans Angerer
   (Asia C-477/13) (1)
   
   ((Ennakkoratkaisupyyntö - Direktiivi 2005/36/EY - 10 artikla - Ammattipätevyyden tunnustaminen - Oikeus ryhtyä harjoittamaan arkkitehdin ammattia - Koulutuksesta annetut todistukset, jotka eivät sisälly liitteessä V olevaan 5.7.1 kohtaan - Käsitteet ”erityinen ja poikkeuksellinen syy” ja ”arkkitehti”))
   (2015/C 198/06)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesverwaltungsgericht
   
      Pääasian asianosaiset
   
   
      Kantaja: Eintragungsausschuss bei der Bayerischen Architektenkammer
   
      Vastaaja: Hans Angerer
   
      Muut osapuolet: Vertreter des Bundesinteresses beim Bundesverwaltungsgericht ja Landesanwaltschaft Bayern als Vertreter des öffentlichen Interesses
   
      Tuomiolauselma
   
   
               1)
            
            
               Ammattipätevyyden tunnustamisesta 7.9.2005 annetun Euroopan parlamentin ja neuvoston direktiivin 2005/36/EY, sellaisena kuin se on muutettuna 6.4.2009 annetulla komission asetuksella (EY) N:o 279/2009, 10 artiklan c alakohtaa on tulkittava siten, että hakijan, joka haluaa hyötyä tämän direktiivin III osaston I luvussa säädetystä koulutuksesta annettavien asiakirjojen tunnustamisen yleisestä järjestelmästä, täytyy paitsi olla sellaisen koulutuksesta annetun asiakirjan haltija, jota ei mainita liitteessä V olevassa 5.7.1 kohdassa, myös osoittaa ”erityisen ja poikkeuksellisen syyn” olemassaolo.
            
         
               2)
            
            
               Direktiivin 2005/36, sellaisena kuin se on muutettuna asetuksella N:o 279/2009, 10 artiklan c alakohtaa on tulkittava siten, että tässä säännöksessä tarkoitettu käsite ”erityinen ja poikkeuksellinen syy” viittaa olosuhteisiin, joiden vuoksi hakija ei ole tämän direktiivin liitteessä V olevassa 5.7.1 kohdassa mainitun asiakirjan haltija, eikä mainittu hakija voi vedota siihen, että hänellä on ammattipätevyys, joka antaa hänelle hänen kotijäsenvaltiossaan mahdollisuuden harjoittaa muuta ammattia kuin sitä, jota hän aikoo harjoittaa vastaanottavassa jäsenvaltiossa.
            
         
               3)
            
            
               Direktiivin 2005/36, sellaisena kuin se on muutettuna asetuksella N:o 279/2009, 10 artiklan c alakohtaa on tulkittava siten, että tässä säännöksessä tarkoitettu arkkitehdin käsite on määriteltävä ottaen huomioon vastaanottavan jäsenvaltion lainsäädäntö, eikä siinä siten välttämättä vaadita, että hakijalla on koulutus ja kokemus, jotka ulottuvat paitsi rakennussuunnitteluun, rakennustarkastukseen ja rakentamiseen liittyvään tekniseen toimintaan, myös luovaan ja taloudelliseen rakennussuunnitteluun, kaupunkisuunnitteluun tai historiallisesti arvokkaiden rakennusten suojeluun liittyvään toimintaan.
            
         
      (1)  EUVL C 344, 19.10.2013.